CELEX: C2007/170/19
Language: mt
Date: 2007-07-21 00:00:00
Title: Kawża C-231/07: Talba għal deċiżjoni preliminari mressqa mill-Cour d'appel de Bruxelles (Il-Belġju) fl- 10 ta' Mejju 2007 — Tiercé Ladbroke SA vs L-Istat Belġjan

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/11
            
         Talba għal deċiżjoni preliminari mressqa mill-Cour d'appel de Bruxelles (Il-Belġju) fl-10 ta' Mejju 2007 — Tiercé Ladbroke SA vs L-Istat Belġjan
   (Kawża C-231/07)
   (2007/C 170/19)
   Lingwa tal-kawża: il-Franċiż
   Qorti tar-rinviju
   Cour d'appel de Bruxelles
   Partijiet fil-kawża prinċipali
   
      Rikorrenti: Tiercé Ladbroke SA
   
      Konvenuta: L-Istat Belġjan
   Domanda preliminari
   Is-servizzi pprovduti minn mandatarju, li jaġixxi f'isem mandant u jwettaq attività ta' ġbir ta' imħatri fuq it-tlielaq taż-żwiemel u fuq avvenimenti sportivi oħra, li jinvolvu li l-mandatarju jaċċetta l-imħatri f'isem il-mandant, jirreġistra l-imħatri, jikkonferma lill-klijent, permezz ta' biljett, li l-imħatra ġiet konkluża, jiġbor il-flus, iħallas il-flus mirbuħa, jassumi biss ir-responsabbiltà, fir-rigward tal-mandant, għall-ġestjoni tal-flus miġbura kif ukoll għas-serq u/jew telf ta' flus u jirċievi ħlas taħt il-forma ta' kummissjoni min-naħa tal-mandant tiegħu bħala ħlas għal din l-attività, huma eżenti mill-VAT bl-applikazzjoni ta' l-Artikolu 13B(d)(3) tas-Sitt Direttiva (1) li jeżenta t-tranżazzjonijiet, inklużi n-negozjati fir-rigward tad-depożitu tal-flus, (…), pagamenti (…)?
   
      (1)  Sitt Direttiva 77/388/KE tal-Kunsill, tas-17 ta' Mejju 1997, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1).